# Anna Azcona i Lleal

Anna Azcona i Lleal (Badalona, 1964) és una actriu de teatre, cinema i televisió catalana.

## Biografia

Es va formar a l'Institut del Teatre de Barcelona i del 1979 al 1983 formà part d'un grup de teatre infantil de Badalona dirigit per Armonía Rodríguez. Ha treballat a les companyies d'Amparo Moreno, Francesc Lucchetti i Pep Munné, i durant quatre anys va estar a les ordres de Josep Maria Flotats.
Va debutar al cinema el 1988 amb un petit paper a El complot dels anells i l'any següent a la televisió a la sèrie de TV3 Tres estrelles. Es va fer actriu habitual de TV3 participant a sèries com Estació d'enllaç (1995), Sitges (1996), Cròniques de la veritat oculta (1997), La memòria dels Cargols (1999), El cor de la ciutat (2002) i Majoria absoluta (2003), però assolí reconeixement pel seu paper recurrent d'Elisabet Fiol a la sèrie Ventdelplà (2007-2010). Després d'aquest va una petita aparició a Kubala, Moreno i Manchón (2014) i a les dues últimes temporades de La Riera (2016-2017).
També ha treballat a sèries de televisió emblemàtiques d'altres cadenes en petits papers a El comisario o La que se avecina. Des del 2018, però, s'ha incorporat en un paper fix (Ascensión) a Amar es para siempre d'Antena 3.
Pel que fa al cinema, el seu primer paper important fou a Morir (o no) de Ventura Pons (2000) i Sévigné (2004), paper pel que va rebre un dels Premis Butaca de 2005.

## Filmografia
### Cinema

* El perquè de tot plegat (1995)
* Morir (o no) (2000)
* Sévigné (2004)
* Algo habrán hecho (2008)
* A la deriva (2009)
* Xtrems (2009)
* Transeúntes (2015)
* El virus de la por (2015)
* Sabates grosses (2017)

### Televisió

* Tres estrelles (1989)
* Estació d'enllaç (1995)
* Sitges (1996)
* Cròniques de la veritat oculta (1997)
* La memòria dels Cargols (1999)
* El cor de la ciutat (2002)
* Majoria absoluta (2003)
* Ventdelplà (2007-2010)
* La Riera (2016-2017)
* Amar es para siempre (2018)

## Teatre (selecció)

* El despertar de la primavera (1986) de Franz Wedekind, dirigida per Josep Maria Flotats al Teatre Poliorama.
* Torna-la a tocar, Sam (1987) dirigida per Ricard Reguant
* Catalanish (1991) de Pau Ros, dirigida per Carlos Lasarte
* Els contes dels boscos de Viena (1994) d'Odon Von Hovarth i dirigida por Pep Munné
* Picadillo i canalons (1995) de Francesc Lucchetti i dirigida por Lourdes Barba
* Melinda on the Rocks (1999) dirigida per Manuel Dueso
* 23 centímetres (2000) de Carles Alberola i Roberto García dirigida per Josep Maria Mestres
* Esthètic Paradise (2004) de Victoria Szpunberg, dirigida per Carol López, a la Sala Beckett.
* Mentiders (2005), escrita i dirigida por Abel Folk, al Teatre Borràs.
* Jugar amb un tigre (2008) de Doris Lessing, dirigida per Carlota Subirós
* Top model (2014) de Sergi Pompermayer i dirigida per Pep Cruz
* Cúbit (2017) escrita i dirigida per Josep Maria Miró

## Nominacions i premis

* Premis Butaca del 2000: nominada a millor actriu de cinema per Morir (o no)
* IV Premis Barcelona de Cinema: nominada a la millor actriu per Sévigné
* Premis Butaca de 2005 a la millor actriu catalana de cinema per Sévigné.
* Premis Butaca de 2017: nominada a millor actriu de teatre per Cúbit.

## Referències

* ↑ Sallas Campmany, Valentí. Converses a Badalona. Pagès Editors, 1993, p. 15. ISBN 84-7935-148-9.
* ↑ Anna Azcona Arxivat 2010-04-11 a Wayback Machine. a redteatral.net
* ↑ Anna Azcona a metropolitanactors.com
* ↑ Anna Azcona: "Ascensión es una mujer de armas tomar, haría cualquier cosa para salvar a su familia y su legado", Antena 3, 14 de setembre de 2018
* ↑ "Forasters", de Sergi Belbel, el gran triomfador dels Premis Butaca de Teatre i Cinema, ccma.cat, 29 de novembre de 2005
* ↑ Un sueño mágico, El País, 1 de març de 1986
* ↑ Abel Folk debuta com a director amb 'Mentiders', una comèdia malintencionada que recala al teatre Borràs de Barcelona, vilaweb, 3 de novembre de 2005
* ↑ Isabel Coixet i "La vida secreta de las palabras", grans triomfadores dels premis Barcelona
* ↑ «Edicions anteriors - Premis Butaca 2021» (en castellà). Arxivat de l'original el 2022-09-29. [Consulta: 1r octubre 2022].
* ↑ Cúbit rep tres nominacions als Premis Butaca 2017 laruta40.net